62019CO0757_INF
Διάταξη του Δικαστηρίου (έκτο τμήμα) της 28ης Μαΐου 2020 –Wallonische Region (Ταξινόμηση οχήματος αλλοδαπής εταιρίας)
(Υπόθεση C‑757/19)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Άρθρο 49 ΣΛΕΕ – Ελευθερία εγκαταστάσεως – Οδική κυκλοφορία – Ταξινόμηση αυτοκινήτων οχημάτων – Οδηγός κάτοικος κράτους μέλους – Όχημα ταξινομημένο σε άλλο κράτος μέλος – Όχημα που έχει τεθεί στη διάθεση εταίρου και διαχειριστή εμπορικής εταιρίας εγκατεστημένης εντός αυτού του άλλου κράτους μέλους – Υποχρέωση να υπάρχει επί μονίμου βάσεως εντός του οχήματος αποδεικτικό στοιχείο για τη σύννομη χρήση του – Αναλογικότητα»
Ελευθερία εγκαταστάσεως – Περιορισμοί – Πρόσωπο το οποίο κατοικεί στην ημεδαπή και είναι ο εταίρος και διαχειριστής εταιρίας εγκατεστημένης σε άλλο κράτος μέλος – Χρήση οχήματος με αλλοδαπές πινακίδες κυκλοφορίας – Εθνική ρύθμιση προβλέπουσα, επί ποινή προστίμου, την υποχρέωση αποδείξεως πάραυτα της σύννομης χρήσης του οχήματος – Δεν επιτρέπεται – Δικαιολόγηση –Δεν υφίσταται – Παραβίαση της αρχής της αναλογικότητας
(Άρθρο 49 ΣΛΕΕ)
(βλ. σκέψεις 23, 27-31, 33-35 και διατακτ.)
Διατακτικό
Το άρθρο 49 ΣΛΕΕ έχει την έννοια ότι αντιτίθεται σε ρύθμιση κράτους μέλους δυνάμει της οποίας κάτοικος του κράτους μέλους αυτού δύναται να επικαλεστεί παρέκκλιση από την υποχρέωση ταξινομήσεως οχημάτων, στο εν λόγω κράτος μέλος, για όχημα που έχει ταξινομηθεί σε άλλο κράτος μέλος και έχει τεθεί στη διάθεσή του από την εγκατεστημένη εντός αυτού του άλλου κράτους μέλους εταιρία της οποίας είναι εταίρος και διαχειριστής, μόνον εφόσον τα έγγραφα που πιστοποιούν ότι ο ενδιαφερόμενος πληροί τις προϋποθέσεις εφαρμογής της εν λόγω παρεκκλίσεως βρίσκονται, επί μονίμου βάσεως, εντός του οχήματος αυτού.